উত্তৰ কাছাৰ পাৰ্বত্য জিলা স্বায়ত্তশাসিত পৰিষদৰ কাৰ্যনিৰ্বাহক সমিতিৰ কাৰ্যকাল ছমাহ বৃদ্ধি কৰা সন্দৰ্ভত গুৱাহাটী উচ্চ ন্যায়ালয়ে উত্তৰ বিচাৰিছে ৰাজ্য চৰকাৰৰ পৰা।
এই দাবী কৰিছে হাফলঙৰ প্ৰাক্তন বিধায়ক তথা পৰিষদৰ প্ৰাক্তন কাৰ্য্যবাহী সদস্য সমৰজিৎ হাফলংবাৰে। হাফলংবাৰে জনোৱামতে, তেওঁ গুৱাহাটী উচ্চ ন্যায়ালয়ত তৰা জনস্বাৰ্থ জড়িত এটা গোচৰত ন্যায়ালয়ৰ ডিভিজন বেন্সে ১৭ জুলাইত শুনানি লৈ চৰকাৰক বিষয়টোত উত্তৰ দিয়াৰ নিৰ্দেশ প্ৰদান কৰে। সেইমতে, অহা ২৫ জুলাইৰ ভিতৰত চৰকাৰী পক্ষৰ অধিবক্তাই আদালত উত্তৰ দাখিল কৰিব লাগিব।
উল্লেখনীয় যে একাদশ পাৰ্বত্য স্বায়ত্তশাসিত পৰিষদৰ কাৰ্যকাল অন্ত পৰিছিল যোৱা মাহৰ ৩ তাৰিখে। কিন্তু পৰিষদৰ নিৰ্বাচন অনুষ্ঠিত নকৰি ৰাজ্যপালে ৰাষ্ট্ৰীয় নাগৰিকপঞ্জী উন্নীতকৰণৰক কাৰণ হিচাপে দেখুৱাই পৰিষদৰ কাৰ্যকাল ছমাহৰ কাৰণে বৃদ্ধি কৰে।
ৰাজ্যপালৰ এই কাৰ্যকাল বৃদ্ধিৰ নিৰ্দেশক প্ৰত্যাহ্বান জনাই প্ৰাক্তন বিধায়ক সমৰজিত্ হাফলংবাৰ আদালতৰ দ্বাৰস্থ হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
